Горачићки епитафи: ратници
Горачићки епитафи: ратници преписи су епитафа са надгробних споменика у драгачевском селу Горачићи. Записи представљају драгоцена микро-историјска сведочанства која сведоче о житељима овог села током 19. и прве половине 20. века, осветљавајући бројне друштвене и животне околности, истовремено и промене духа времена.

Епитафи: 

 Оваи билег показуе краброг Србина МИЛАНА Веселиновића кои поживи 46 годи[на] а ум[ро] 14 но (...)
 Ружичића гробље

 Здје... ПЕТАР Гл[авоња] ж[иви] (...) л[ета]. П[огибе] 1815 ле[та].
 Зимоњића гробље

 Зде МИЛУТИН... п[огину] 1815 ле[та]...
 Ружичића гробље

 ИС ХС НИ КА
 Оваи белег : показује : краброг Србина МИЛАНА Веселиновића : кои поживи 46 год. умро 1840. (...)
 Ружичића гробље

 Овде почива Раб божи
 ЂОРЂЕ Веселиновић који поживи 60 : г.
 а умре 27 м[арта] у 1846
 1816 лето
 када е на Чачку народна слава синула
 и Србија са себе славу скинула
 и ћаја пашина сила покисла
 и Србија Турке потисла
 тада е покојни Ђорђе
 допао о[д] турски пушака седам рана
 а помену га каменорезац Дмитар
 и Лазар
 синови его своим трудом 1867.
 Ружичића гробље

 Оваи билег показуе тјело краброг Србина НИКЕ Ружичића кои поживи 50 г. а умре 10-ог но[в]ем. у 1846 г.
 Бог да му душу прости.
 Породично имање

 1848
 Овде почива МИЛИНКО Поповић поживи 65 г[одина] и престависе јануарија 17 у вечност.
 Сјеничића гробље

 РИСТО Поповић (...) воиник за књаза Алекса[ндра Карађорђевића] (...) умро 1850. (...)
 Сјеничића гробље

 Овај биљег показује краброга Србина МИЛОВАНА Богићевића кои поживе го[дина] 60 умре 14: де[цембра] у 1852 години.
 Зимоњића гробље

 Овде почива : раб божи : ВИЋЕНТИЈЕ Стевановић водник I: класе народне : војске : кои : верно : и усрдно 4 : године книаза и отечество : служио : Поживи 31 : г. умре : 5-ог дец. у 1871 : г.
 Оваи знак подигоше му Сретен Јован и Коста поштована браћа и Милое едини син : Его у 1878 г.
 Черговиште

 Овде почива блаженоупокоени раб божи СРЕТЕН Марковић жител горачки бивши воиник I класе народње воиске кои чесно поживи 28 г. а престави се 17 јуна 1873 г.
 Бог да му душу прости.
 А спомену га (...) супруга его.
 Сјеничића гробље

 МИЛИВОЈЕ Поповић Горачићи пож. 35 г. погибе на Јавору турског рата 1876 г.
 МИЉЕВА жена Миливојева пож. 70 г.
 Бог да му душу прости.
 Спомен сподижу зет Исидор и унука Мирка Славковић.
 ЉУБИНКА кћи Исидора и Мирке пож[иви] 6 мес[еци].
 Сјеничића гробље

 О мили српски роде не пожали труда свога што ћеш стати и читати овај тужни биљег који показује тјело ВАСИЛИЈА Д. Јањића из Горачића бив : војник I класе драгачевског баталиона који је (...) години живота (...) [погинуо 1876. године].
 Овај спомен подигоше му синови њег[ови] Ранисав Велисав и супруга Љубица.
 а писа Глишо Дмитрић из Котраже.
 Зимоњића гробље

 Овде почива раб божи ПЕТАР в. Зимоња војник I класе народње војске кои поживи 37 г. а умро 9-ог јунија 1876 г.
 Спомену га Гаврило брат.
 Зимоњића гробље

 Оваи знак показуе краброг : Србина ВЛАДИМИРА Стевановића воиника III класе коие на Пазару 24 јуна 1876 год бранећи се: од турака погинуо :
 Бог да му душу прости.
 Оваи : билег : ударишему : Ружица : супруга : и Радомир едини син его у 1880 го.
 Черговиште

 Оваи подпис показује краброг војника II класе народне воиске ВИДОСАВА Стевановића од 20 г. коие погибео 27 јуниа у 1876 го. код Новог Пазара са Турцима борећи се
 а спомену га г. Димитрие брат его нежалећи трошка.
 Сјеничића гробље

 Погледајте србски роде с пута и реците Бог да прости МИЛЕТУ Трашевића из Горачића војника II класе народне војске драгачевског бата[љона] 3 чете кои чесно и поштено 39 год. на Тисовици 12 августа у 1876 год. за отечество и слободу храбро борећи се од Турака погибе.
 (...)
 Зимоњића гробље

 Споменик ГЛИША Главоње из Горачића (...) бившег војника II класе драгачевског баталиона III чете кои поживи 40 год. а на Јавору 16 августа 1876 г. за отечество бранећи се против Турака погинуо
 (...)
 Зимоњића гробље

 О војници и путници погледајте с пута роде и читајте подпис овде што ћеш стати и читати не пожали труда свога но спомените брата свога и реците Бог да прости брат МИЛАНА Ружичића житеља горачког а војника II класе народне војске трнавског баталиона поживи 40 год. а 18-г августа у 1876 г. погибе на Пазару бранећи себе и славу од турске силе.
 (...)
 Ружичића гробље

 Оваи знак показуе ПЕТРОНИЈА Ковачевића из Горачића воиника I класе народне воиске трнавског баталијона кои поживи 28 год. а на Шиљеговцу 6 октобра 1876 г. за отечество бранећи се од Турака погибе.
 Бог да му душу прости.
 Черговиште

 Оваи знак показуе ПЕТРОНИЈА Радосавчевића из Горачића воиника I класе народне војске кои поживи 26 г. кои е на Куршумлији 26 де[цембра] у 1877 г. борећи се противу Турака погинуо.
 Бог да му душу прости.
 (...)
 Черговиште

 ИС ХС НИ КА
 Приђи ближе : србски роде : и прочитаи подпис : овде : кои показуе : краброг : Србина ЛУКУ Терзића : кои поживи 28 г. а погибе : н[а] Куршумлији 26г децембра : у 1877 г. као вредан воиник I класе народне воиске. борећи се : са турцима а : бранећи : себе и србску славу а саранисе у Алексинцу а споменуга Марко Доман[овић] [и] Јелена супруга его.
 Два младенца покоиног Луке што погибе од душманске руке
 МИЛКА умре у петои години
 а МИЛЕНКО од године дана у 1876 г.
 Сјеничића гробље

 Овај узвишени споменик показује име војника I кл[асе] народње војске 4 чете I баталијона каплара ПАУНА Петковића из Горачића кои поживи 32 г. а погибе на Самокову 1878 г.
 (...)
 Петковића гробље

 Овај биљег показује тијело МАТИЈА Зимоња из Горачића бивш. војник II кл[асе] Драгачевског баталијона кои је у 38-мој год. живота свог храбро борећи се у рату против Турака за славу и слободу народа српског а погину у битци на Соколовици 1 јануара 1878 год
 (...)
 Зимоњића гробље

 Приђите ближе моја драга браћо проитајте спомен мој мили отац и мати ево мој спомен вође али није моје тело вође већ сам га оставио на положају на борбеној линији борећи се са Турцима душманима кои су и данас а ја борећи се за веру и нашу слободу мој сам живот и тело оставијо нође. МИЛАДИН Васиљевић у 19 година свог живота жртвовак за веру и краља 1 јануара 1878 године.
 Бог да му душу прости
 (...)
 Петковића гробље

 О мили српски роде не пожали труда свога што ћеш стати и читати овај тужни биљег кои показује тјело поч. ЈОВАНА Главоњу из Горачића бивши војник и десет. I класе трнавског батаљона кои у 37 год. живота свог храбро борећи се у рату против Турака за славу и слободу народа србског под владом књеза Милана М. Обреновића а погинуо у битци на Самокову 25 децембра 1878 г.
 Бог да му душу прости
 (...)
 Писа Глишо Дмитрић из Котраже.
 Зимоњића гробље

 Овде : почива : раб божи ГАВРИЛО Зимоња : жител горачки бивши војник у рату 1876 и 7 и 8 г. кои часно поживи 55 г. а умро је 6 октомбра 1882 г.
 Бог да му душу прости.
 (...)
 Зимоњића гробље

 Овде тико почива раб божи МИЈБКО Петровић житељ горачки бивши војник у два рата који часно поживи 46 год. а престави се 15 јануара 1890 г.
 Бог да му душу прости
 (...)
 Седларевића гробље

 Овде почива тело РАДОСАВА Петковића бившег војника сталног кадра (...) друге батерије служиг 2 г. у Краљеву. Здравље ме послужи кући дођог покоси ме смрт немила кад је сјајна изгријала звезда баш пред зору на четири сата у то време мач ме смртни згоди на рукама мојих родитеља они мене на руке држају небилими живот одржали ал Бог нешће да одржи душу бело моје остануло тело на рукама мојик родитеља па тек ме мртва на кревет спустише па рукама своје прси бију сазваше своју фамилију кад се скупи моја вамилија онда мене на руке узеше те овде у гроб дониеше код овога дичног споменика. Умре 1891 г. у своје 22 године.
 (...)
 Петковића гробље

 У овом мрачном гробу почивају земни остатци блаженоупокоени САВКО Ружичић из Горачића бивши војник [у] српско турском рату који поживи чесно 60 год. а престави се 18 новембра 1892 год.
 Бог да му душу прости.
 Овај му знак подигоше његови благодарни синови Радосав и Живко своме оцу за знак гроба док је српског рода.
 Ружичића гробље

 У овом мрачном гробу почивају земни остатци дична Срба ИЛИЈЕ Поповића поштовани грађанин и бивши војник у рату 1876 и 7 и 8 год. из овог села Горачића поживе 55 год. а престави се 3 априла 1897 год.
 Бог да му душу прости.
 (...)
 Сјеничића гробље

 Овде почива раб божи СТЕВАН Ђуровић из Горачића бивши војник сталне батерије кои поживи 27 год. а престави се 16-ог јануара у 1899 г.
 Бог да му душу прости.
 Споменуга Андрија син и мајка Станоика.
 Седларевића гробље

 У овом мрачном гробу почивају земни остатци дична Срба ПЕТРА Јоловића поштованог грађанина овог села Горачића бивши војник сталног кадра 2 год. кои поживи 28 г. а умро је 20 јануара 1901 г.
 Бог да му душу прости.
 (...)
 Седларевића гробље

 Ево гроба неизбежна двора ђе с одмара тело од умора дична Срба ЈАНИЋИЈА Јелића поштованог грађанина из Горачића бивши војник у српскотурском рату 1876 и 7 и 8 године. : Поживи 58 год. а престави се 1 новембра 1903 год.
 Бог да му душу прости.
 Овај му спомен подиже његова супруга Цмиљана и син Радоица.
 Петковића гробље

 Ево гроба неизбежна двора ђе се одмара тело од умора дична Срба СТЕВАНА Седларевића поштованог грађанина овог села Горачића бивши војник [у] српском и турском рату 1876 и 7 и 8 год. кои часно поживи 57 год. а умро 1 маја 1907 год.
 Бог да му душу прости.
 (...)
 Седларевића гробље

 Овде почивају земљни остатци КОСТЕ Стевановића из Горачића старог ратоборца кои часно поживи 67 год. а престави се 13 јуна 1908 год.
 Бог да му душу прости.
 Овај му спомен подигоше његов поштоани син : Милан и унуци Миљко и Милинко.
 Черговиште

 Приђи ближе ој Србине мили роде умољено постој мало овде и реците Бог да прости дична Србина АЛЕКСУ Стевановића поштованог грађанина и житеља овог села Грачића бивши војник [у] српско турском рату 1876 и 7 и 8 год. кои часно поживи 65 год. а престави се у вечност 16 децембра 1909 године.
 Овај му надгробни споменик подиже његов благодарни син Симеун Стевановић.
 Черговиште

 У овом мрачном гробу : почивају земни остатци дична срба ВУЧИЋА Стевановића поштованог грађанина, овог села Горачића бившег ратоборца [у] српско турском рату 1876 и 7 и 8 год. кои часно поживи 85 год. а престави се у вечност 12 јануара 1912 год:
 Бог даму душу прости.
 Породично имање

 Овде почивају сени РАДОВАНА М. Царевића из Горачића војника I позива који као осветник Косова пође да ослободи и град Призрен престолницу силног Душана али од тешких ратних напора паде у 23 год. свог живота испусти своју јуначку душу за величину отаџбине у Призрену 3 новембра 1912 год.
 Тело му је пренесено и овде сарањено.
 (...)
 Сјеничића гробље

 Ој љубезни српски роде умољено стани овде те прочитај овај тужни спомен овде дична срба РАЈКА Главоњића из Горачића бивши војник 10 пука I позива (...) 1912 год. борећи се за веру и слободу своје отаџбине у своје младости у 27 г. а умро је у Љешу 5 децембра 1912 год
 (...)
 Зимоњића гробље

 За ратника ТИКОМИРА Терзића из Горачића II чете I бат. 10 пука I поз. ратово је са Турцима умро у Драчу у својиг 30 г. 10 децембра 1912 год. Тамо је осто.
 Слава му до века. Амин.
 Спомен му подигоше Синови Велимир Милан Павле и супруга Љубица.
 Сјеничића гробље

 ДОБРОСАВ Чубрић војник II чете III бат. 10 пука шумадинске дивизије. Пред овим ладним спомеником а под овом плочом лежи тело дичне младости велике жалости ДОБРОСАВ Чубрић из Горачића бивши као регрут у Приштини разболи се и дође кући на боловање и умре код своје куће 24 вебруара 1913 г.
 Бог да му душу прости.
 Споменик овај подиже му његова ожалошћена мајка Станојка у 1919 г.
 Писо Живко Јаћимовић из Пухова.
 Петковића гробље

 Приђи ближе српски мили роде те прочитај овај спомен овде који показује краброг војника ТИКОМИРА Зимоњића из Горачића бивши поднаредник I чета 4 баталион 10 пука I позива а који у својој младости 24 г. храброга борца кои у рату српским и турским и бугарским 1913 г. борећи се за своју отаџбину и погибе на Дренку 17 јуна 1913 г. и тамо је сарањен
 (...)
 Зимоњића гробље

 ТЕРЗИЋ МИЛОВАН МИЛЕ рођен 1872 г. Био је угледан домаћин ратник са Једрена од ратни напора умро 1913 г. у болници у Чачку.
 ЛЕНА супруга Мила рођ. 1875 г. остала без супруга са осморо деце умрла 1953 год.
 Спомен подижу синови Милан Драгољуб и унуци.
 Сјеничића гробље

 МИЛАН Петровић из Горачића (...) погинуо 1914 године (...) борећи се за отаџбину.
 (...)
 Седларевића гробље

 ТИЈОСАВ СТОЈАНОВИЋ пож. 25 г. а као ратник рани се на Конатици 1914 г. а умро у болници у Зајечару.
 Бог да му душу прости.
 (...)
 Черговиште

 ЈЕРЕМИЈА М. Трашевић из Горачића рођен 7 јула 1877 г. наредник 1 чете 1 батаљон X пука ратово од 1912 г. до 1914 год. а погибе на Маљену 1914 г.
 Бог да му душу прости.
 (...)
 Зимоњића гробље

 БОГИЋ Спасојевић пож. 40 год. а погинуо на Камендару 1914 г. и тамо је сарањен.
 Бог да му душу прости.
 Спомен сподигоше син Иван и унуци Светислав и Видоје и снаје.
 Зимоњића гробље

 Овај спомен показује краброг вој[ника] РАДОСАВА Радосавчевића из Горачића поживи 38 год. пионер 2 ч. 1 бат. 10 пука погину у рату 1914 год.
 Слава му до веке.
 (...)
 Черговиште

 МОМЧИЛО Главоњић из Горачића поживи 20 г. и као војник 2 чете 1 бат. 11 пука умре у Приштини 1914 год.
 (...)
 Зимоњића гробље

 ВЛАДИСАВ Радосављевић из Горачића поживи 42 год. учествово је у рату од 1912 па до 1914 год. а умро је у Чачку као рањеник кои је упућен кући са положаја Маљена и Зеленог брега ето овде саранише га 1914 г.
 Бог да му душу опрости.
 Спомен сподиже му синовац Рајко.
 Горње Кнежевића/Страњанчевића гробље

 Овде је сарањен БЛАГОЈЕ Кастратовић из Горачића војник пиоњерске чете 2 позив учествово у рату од 1912 г. па до 1914 г. а кои поживи 46 г. и од ратниг напора разболи се и умре 24 вебруара 1914 г.
 Бог да му душу прости.
 Овај спомен подиже му његова супруга Станојка и син Миљко.
 Јаковљевића гробље

 Ево гроба неизбежна двора
 где се одмара тело од умора
 дична Срба ПЕТРОНИЈА Главоњића из Горачића бивши војник шумдинско санитетско одељења I позива са својим колима и воловима и бивши у рату српским и турским 1912 год. српски и бугарски 1913 г. кои часно поживи 38 год. престави се у вечност 29 маја 1914 год.
 Бог да му душу прости.
 Овај му спомен подиже његова супруга Милица и син Живоин.
 Зимоњића гробље

 Овај спомен вако овде вели родитељ ми ту ђе срце жели (...) ко свог сина пара данас није ИВАНА сина Уроша Поповића из Горачића удаљен је преко целог света од душманин[а] крабро Иван у 21 год. погибе на Шапцу борећи се са непријатељом аустринске царевине сарањен је у Шабцу у Каменом шору у Ратарској башчи 7 августа 1914 г.
 Бог да му душу прости.
 Овајму жалосни споменик подигоше отац и мајка Пера и син Ратко од 4 године и супруга Дринка.
 Овај спомен писа имењаку Иван Давидовић за успомен[у].
 Крајпуташ у Поповићима

 Приђи ближе српски роде те прочитај овај тужни спомен овде дична Срба ОБРЕНА Станковића бивши наредник II чете I батаљона X пука II позив борећи се у рату на своју отаџбину у своје младости од 25 г. и погибе на Малом Паносу у Босни 22 августа 1914 год. и тамо је сарањен.
 (...)
 Ружичића гробље

 Овај спомен ево овде стои и показује где је остало тело краброг ратника МИЈАТА Јевремца из Горачића кои је поживијо 27 год. а погибе на Мачковом камену 12 септембра 1914 год. бранећи своју отацбину од непријатеља.
 (...)
 Сјеничића гробље

 Овде почива раб божи МИЛОВАН Радосавчевић каплар у време рата који поживи 46 г. а умре 13. септембра 1914 год.
 Бог да му душу прости.
 Спомен овај подигоше његови синови Ристивоје Тикомир и Тадија и супруга Стајка.
 Черговиште

 МИЛОВАН Јевремчевић из Горачића пож[иви] 23 год. а погибе на Степојевцима 19-IX-1914 г. борећи се за своју отаџбину.
 Бог да му душу прости.
 Спомен подижу синовци Веселин и Андрија.
 Порта цркве у Горачићима

 Овај спомен показује БРАНКА Сатарића из Горачића војник 2 чете I бат. 10 пук живијо 45 год. а погибе [у] аустринском рату 14 октобра 1914 год.
 Бог да му душу прости. Слава му.
 Овај спомен сподиже син Милан и стараоц Радомир Јоловић.
 Крајпуташ у Драгачици

 БОГОСАВ Главоњић из Горачића војник III позива поживе 50 г. а борећи се за отаџбину 15 октобра 1914 г. погине на Смедереву и тамо је сарањен.
 (...)
 Зимоњића гробље

 Овај споменик показује где је остало тело ратника ДОБРОСАВА Кнежевића из Горачића војника 2 чете 2 бат. 10. пука као каплар из кадра учествово у рат борећи се тешко рањен 3 октомбра (...) у селу Причиновићу живијо 22 год. а умро 17 октомбра у селу Слепчевићу од рана 1914 год.
 Бог да му душу прости.
 Горње Кнежевића/Страњанчевића гробље

 Приђи ближе српски роде те прочитај овај тужни натпис овде дична Срба МИЛАНА Веселиновића из Горачића бивши војник II чете I батаљона 10 пука борећи се у рату за своју отаџбину и погибе на положају 7 новембра 1914 год. своје младости 23 год. и тамо је сарањен.
 Бог да му душу прости.
 (...)
 Ружичића гробље

 Овај белег код овог храма показује успомену поштеног грађанина и храброга војника ДОБРОСАВА Радосављевића из Губереваца бившег редова 2 чете 1 батаљона допунског пука који у 45 год. као војник даде свој живот за отаџбину и погибе 8-ог новембра 1914 год. код Смедерева.
 Бог да му душу прости.
 Овај му спомен подиже његова благодарна супруга Стојка са девером Светозарем и Јовом и Десанком 1921 год.
 Порта цркве у Горачићима

 Овде пред спомеником нашег ђеда Васа и ми унуци сведочимо да смо јуначки пали у пакленим борбама против аустроугарске најезде
 СВЕТИСЛАВ Јањић из Горачића бивши наред. бомбашког оделења а погибе 14 новем. 1914 год. у својој 24 г. свог живота.
 ДРАГИЋ Јањић као регрут умре у Приштини 19 априла 1915 год. у својој 21 г.
 Слава им а спомен им подиже њихов брат Михаило.
 Зимоњића гробље

 Овај спомен показује где је остало тело КОСТЕ В. Давидовића из Горачића добра борца у свим ратовима од 1912 до 1914 г. кои погибе на Космају 26 новембра 1914 г. као војник II чете I бат. X пука пешад. Тамо је и осто.
 Бог да му душу прости.
 Овај му спомен подигоше синови Вучић и Вукадин.
 Черговиште

 Овај спомен показује БОЖА Бодића из Горачића часно поживи 56 год. а погинуо је 1915 г. на положају Кијеву као обвезник 3 чете 1-ог батаљона 10 пука 3-ег позива народне војске.
 Овде је сарањено тело МИЛУТИНА Бодића из Горачића поживе 21 г. и умро као регрут 10 пука 1912 год.
 Петковића гробље

 Овај спомен показује име СРЕТЕНА Јеринића из Горачића часно поживи 46 г. погинуо је 1915 г. на положају Кијеву као обвезник 3 чете I батаљона као наредник штаб. трубач.
 (...)
 Петковића гробље

 Споменик овај означава јуначку смрт ТИХОМИРА Ј. Бодића из Горачића бив. војника I ч. II б. 11 пука. Пож. 23 г. а погину (...) 1915 г. јуначки борећи се бранећи своју отаџбину.
 Бог да му душу прости.
 Петковића гробље

 ДРАГОСЛАВ Бодић из Горачића поживи 20 год. а погибе у рату 1915 год.
 СПАСОЈЕ Бодић поживи 19 год. а погибе у рату 1916 г.
 Петковића гробље

 КРСТО ЂУРОВИЋ из Горачића пож. 28 г. војник I чете III батаљона X пука учествова у рат од 1912, 1913, 1914 г. а погибе 1915 г. на аустриском фронту.
 Бог да му душу прости.
 (...)
 Крајпуташ у Драгачици

 ВОИМИР Ј. Радосављевић из Горачића војник каплар II чете I бат. X пука погибе на положају Катунцу бранећи своју отацбину од непријатеља у 40 год. своји.
 Бог да му душу прости.
 Овај спомен сподигоше супруга Ката и син Рајко.
 Горње Кнежевића/Страњанчевића гробље

 ВУЧИЋ пок[ојног] Милуна Ђуровића из Горачића пож. 21 г. а као регрут ступи у рат са аустриском [војском] погибе у Приштини 1915 г.
 Бог да му душу прости.
 (...)
 Крајпуташ у Драгачици

 ВЕЛИМИР Ђуровић из Горачића пож. 27 год. војник 1. чете 3. батаљона 10-ог пука учествово у рату од 1912 1913 1914 а погибе 1915 год. на аустриском фронту.
 (...)
 Седларевића гробље

 РАДОИЦА Поповић из Горачића војник 1 чете 1 батаљона 10 пука 1 позива поживи 27 год. а у рату погибе 1915 год.
 Бог да му душу прости.
 Спомен сподижу синовац Никола сна Настасија унук Милош и унука Драгојла.
 Крајпуташ у Поповићима

 ВЛАДИМИР Поповић из Горачића поживи 18 год. а умро 1915 год. у Приштини као интерниран од Аустријанаца и тамо је сарањен.
 Бог да му душу прости.
 Спомен му сподижу синовац Никола сна Настасија унук Милош унука Драгојла.
 Крајпуташ у Поповићима

 УРОШ Страњанчевић из Живице пож[иви] 33 год. а исти учествово 1915 год. у аустринском рату ту је погинуо.
 Бог да му душу прости.
 Спомен му подиже син Славимир сна Станимирка и унук Милољуб.
 Сјеничића гробље

 ДРАГОМИР Јевремац кои погибе на бугарској граници као пограничар 1915 г.
 Спомен подигоше синови Петар и (...) и веле Бог да му душу прости.
 Овде почива тело СТАНИМИРКЕ жене Драгомира Јевремчевића из Горачића која поживи 48 год. а умрла је 24 јуна 1936 год. и на овом споменику показује где је остало тело.
 (...)
 Сјеничића гробље

 МИЛИСАВ Ружичић из Горачића ратоборац од 1912-1915 г. Поживи 38 год. па као рањен на Крупњу у борби од Аустријанаца 1914 г. и подлеже тешким ранама и умре 1-ог јануара 1915 год. у чачанској болници.
 Бог да му душу прости.
 (...)
 Ружичића гробље

 О Србине брате и Србкиње миле сеје приђи ближе те прочитај овај тужни споменик кои показује име краброга војника ЈОВАНА Главоње из Горачића кои у 20 год. оде као регрут у рат у Приштину одаклен оде у Младеновац и ту умре 6 јануара 1915 г. и ту му је тело сарањено.
 (...)
 Зимоњића гробље

 Овај спомен показује ЈОВАНА Станковића из Горачића болничар шумадинске дивизије ратово је од 1912 - 1915 год. и умро у Крагујевачкој болници 6. јан. 1915 год.
 Бог да му душу прости.
 Спомен подижу синови Здравко Рајко Савко и супруга Јагода.
 Ружичића гробље

 Ој Србине и Српкиње миле сеје приђите ближе те прочитајте овај тужни споменик који показује место сарањено тело дичне младости и велике жалости р[аб] божи МИЉКО Стевановић из Горачића бив. војник 4 чете 4 батаљона 10 пука I поз. кои у 26 год. свога живота јуначки борећи се са Аустријом 1914 год. на Шапцу и ту рани се а други пут рани се на Јевремовцу дође кући као рањен на боловање и умре 26 фебруара 1915 г.
 Бог да му душу прости :
 Овај спомен подиже му отац Милан и брат Милинко.
 Черговиште

 Овде почива тело ЛАЗАРА Ј. Царевића из Горачића уваженог грађанина и доброг борца противу Турака. Ево браћо мила сва се сложи турска сила после тога умрем и ја 9 марта 1915 год.
 Спомен сподиже зет Милан Плазинић и кћерка Цана и унуци.
 Сјеничића гробље

 Овај спомен показује где је остало тело пок. РАДИВОЈА Славковића из Ртију а живијо у Горачићу који као војник III чете I бат. X пука II позива учествово у рату 1912-1915 г. и од тешки ратни напора и болести умре у ужичкој вој[ној ] болници 10. марта 1915. год. у 40 год. свога живота.
 Овај спомен подиже му супруга Перуника и вели Бог да му душу прости.
 Јаковљевића гробље

 МИЉКО Поповић из Горачића кои часно поживи 55 год. а као наредник у старом турском рату а умро 15 марта 1915 год.
 (...)
 Сјеничића гробље

 Овде почива тело МИЛИЈЕ Јеринића из Горачића обавезник последње одбране ступијо у рат 1912 год. па до 1915 г. и дође кући поживи 48 г. а умро 16 марта 1915 год.
 (...)
 Петковића гробље

 Овај спомен показује два брата рођена
 МИЛИЈУ
 и
 МИЛУТИНА А Зимоњића из Горачића
 Милија као храбар војник II чете I бат. 2 прекобројног пука комбиноване дивизије. Поживи 22 г. а бранећи своју отаџбину заробљен на положају Вршкој чуки и умро у Видину 24 марта 1915 год. Тамо је сарањен.
 А Милутин у најлепше доба младости своје од 18 год. а био је шнајдер трговачки помотњик а смрт га уграби 26 вебруара 1913 год.
 Бог да му душу прости.
 Овај им споменик подиже Адам мајка Милева и браћа Богић и Живко.
 Зимоњића гробље

 Ево гроба неизбежна двора дес одмара тело од умора дична Србина и поштованог грађанина АКСЕНТИЈА Зимоњића из Горачића који часно и поштено поживи 55 год. а престави се у вечност 15 априла 1915 год.
 Зимоњића гробље

 МИЛОШ Стевановић из Горачића поживи 75 год. а ратовоје са Турцима 1876 год. а умре 29 априла 1915 год.
 Бог да му душу прости.
 Спомен подиже син Крсто и унуци.
 Пешковића гробље

 ПАВЛЕ [Ђуровић] добар радник ратник од 1912-1915 год. поживи 42 год. а погибе код Смедерева 14 сеп. 1915 год. Тамо је сарањен.
 (...)
 Седларевића гробље

 Овај спомен показује где је остало тело ДОБРОСАВА Зимоњића из Горачића каплара II чете I батаљона X пука активног а кои поживи 24 год. а бранећи своју отаџбину од непријатеља аустро-немачке од 1914 па до 1915 г. а погибе на положају Ерином брду код Београда 20 септембра 1915 г.
 (...)
 Зимоњића гробље

 Еј Србијо отаџбино
 док у мени траја моћ
 ја те браник дан и ноћ
 а кад моје тело клону
 упути ме гробу мом
 ВЛАДИМИРА М. Давидовића из Горачића поднаредника I чете I батаљона X активног пука који проведе свог живота 23 г а погибе 25 септембра 1915 г. у граду Београду од Немаца.
 (...)
 Седларевића гробље

 Приђи ближе ој Србине брате
 прочитајте успомену моју
 подигнуту до мајчина гроба
 МАРКО Јањић из Горачића крабри ратоборац 1 чете 1 батаљона 10 пука I позива рођен је 3 августа 1894 г. борећи се у рату против крволочни Бугара погинуо је 14 октобра 1915 године на Великом Извору.
 Слава му.
 Овај спомен подиже му отац Икодин и брат Ранко.
 Зимоњића гробље

 САВА Поповић из Горачића војник 2 чете 1 батаљона 10 пука 2 позива поживи 39 год. а погибе 17 октобра 1915 год. на Тресибаби тамо је сарањен.
 Бог да му душу прости.
 Спомен сподижу унук Милош унука Драгојла.
 Крајпуташ у Поповићима

 Приђи ближе српски мили роде те прочитај овај тужни натпис овде где показује дична Срба ТИКОМИРА Јелића из Горачића бивши војник 2 чета 2 баталион 10 пука I позива који је учествова у свима ратовима од 1912 па до 1915 г. храбро борећи се за слободу своје отаџбине борећи се са Бугарима крвопилцима и погибе на Брестовом долу 17 октобра 1915 г. своје младости од 25 год.
 Па тек ми младост у напредак пође
 конац смрти и судбина дође
 те и моје тело несложик овде
 Збогом роде
 ја одок одакле се повратити нећу
 а ви цркви положите свећу.
 Овај му спомен подиже његова супруга Перса и кћер Јулијана у 1923.
 Порта цркве у Горачићима

 Приђите ближе мила браћо и другови моји
 прочитајте неколико реди
 за Србина сваког много вреди
 а тоје спомен покој[ног] МИЛУНА сина Мила Терзића из Горачића војника Крушевачки резерни трупа прелазећи кршеве албанских гора доспе до Јадранског мора од тешких напора паде и своју јуначку душу даде за величину отаџбине у Драчу у 19 г. свог младог живота 10. децембра 1915.
 Пред овим споменом почива БОГОЉУБ син поч[ившег] Мила Терзића од 1 г. умре 18 септ. 1910 г.
 Спомен им подигоше Богољуб син поч. Мила Терзића и Драгољуб и њ[егова] мајка Лена у 1931 г.
 Сјеничића гробље

 Ратни споменик ОБРЕНА Радосавчевића из Горачића војника II чете I бат[аљона] Крушевачких резервних трупа. Живео 40 год. а учествовао је у ратовима као храбар војник рањен је на положају у Крупњу и упућен у Милановачку болницу и умро у истој болници туе и сарањен 15-ог децембра 1915 г.
 Слава му.
 Бог да му душу прости.
 Овај спомен подижу супруга Рајка и ћерка Драгојла.
 Порта цркве у Горачићима

 Приђи ближе србски роде те прочитај овај спомен овде дична Срба БОЖА Зимоњића из Горачића бивши војник последње одбране кои часно поживи 51 г. а умрије у ропству у Младеновцу 15 децембра 1915 г. и тамо је сарањен.
 Бог да му душу прости.
 Овај му спомен подиже његов син Радомир.
 Зимоњића гробље

 ИС ХС НИ КА
 Споменик показује тело пок. храброг ратника Драг (...) а који часно поживи 45 година а борећи се за своју отаџбину и слободу умро је од ратних напора 20 децембра ту је и сарањен код Скадра 1915 г.
 Слава му на оном рајском свету.
 Бог да му душу прости.
 Спомен подигоше му син Милутин и супруга Станица и кћер Наталија.
 Порта цркве у Горачићима

 ДРАГИЋ Радосавчевић поживе 18 г. војник 1. чете 1. батаљона шумадинске дивизије погибе 20-XII-1915 г. на острву Видо. Тамо је сарањен.
 Спомен подижу Јованка сину синовац Срећко и сна Даринка.
 ДАРИНКА рођ. 1891 г. + 1974 г.
 Спомен сподижу син Срећко сна Миланка унуци и снаје од унука у 1976 г.
 Черговиште

 За успомену моме сину ПАВЛУ С. Кнежевићу из Горачића који поживи 18 г. а умре 1915 г. од ратних напора бранећи своју отаџбину од непријатеља.
 Овај спомен подиже му ожалошћена мати Љубица сестра Пауна и зет Љубо 1921 године.
 Умре у Ћустендилу 22-12-1915 г.
 Порта цркве у Горачићима

 Овај спомен што овде стоји
 тужне дане самовања броји
 БУДИМИР Јањић из Горачића као војник II чете I батаљона (...) а путујући преко Албаније разболе се од тешки ратни напора и умре у Каваји 16 јануара 1916 г.
 Пред овим спомеником лежи младенац МИЛОВАН син Тикомира и Николије Јањића живи 3 год. а умро 18 дец. 1920 год.
 Овај спомен подиже отац Радосав мати Рајка браћа Тикомир Војислав и Бошко.
 Зимоњића гробље

 Приђи ближе српски роде
 и прочитај овај тужни натпис овде
 дичног Срба РАДОМИРА Јевремчевића из Горачића бивши војник П чете I батаљона 10 пука 3 позива у своиг 47 г. ратовао од 1912 г. па до 1916 год. и умро у Драчу 12 јануара 1916 г. и тамо је сарањен.
 Бог да му душу прости.
 Оваим спомен подиже њин зет Драгиша (...) ковић и кћери Цаја (...)
 тек што зоре сину зрак
 мене младог покри мрак
 СТАНКО син покојног Радомира Јевремчевића из Горачића (...) [рођен] 5 августа 1911 г. па тек ми школа у напредак пође а конац смрти и судбина дође. (...)
 Сјеничића гробље

 Ој шарени спомене
 ладни камене
 што овде стоиш
 и тиме показујеш
 где је остало тело 
 краброг ратника
 РАДОЈКА Милетића из Горачића кои као добар војник II чете I бат. 5. прекобројног пука шумадинске дивизије а крабро борећи се и бранећи своју отацбину од непрјатељске војске од 1912 до 1916 год. а поживи 28 год. : Ја не жалим нит ви жалте што за српство Радојко паде и свој живот млађан даде 10 вебруара на острву Виду 1916 год.
 Бог да му душу прости. Слава му.
 Овај славни спомен подиже му његов син Борисав и његова супруга Цмиљка.
 Суруџића гробље

 Овај спомен показује име нашег ратника ТОМА Зимоњића из Горачића војник 2 чете I бат. X пук 3 позива поживи 46 г. ратово је од 1912-1916 г. и рањен на Космају дође кући и од јаки рана умре 26 фебруара 1916 г. и Бог да му душу прости.
 Овај му спомен подижу синови Радован Миљојко Драгутин и Здравко и жена Милева.
 Зимоњића гробље

 Овај споменик показује име покој. НИКОЛУ Петковића из Горачића бив. поднаредник 2 чете I батаљ. 10 пука I позива борећи се у рату од 1912 год. па до 1916 г. Прелазећи за Гор. Немачку разболи се и од тешкиг ратних напора умрое под руком непријатељевом 8 мар. 1916 г.
 Овај спомен подиже син Милорад и супруга Радмила.
 Петковића гробље

 Приђи ближе мили српски роде те прочитај овај тужни натпис овде дична Срба ДОБРИВОЈА Јоловића из Горачића бивши војник II чете I батаљон X пука I позива кои учествова у свим ратовима од 1912 г. па до 1916 г. и од тешкиг напора борећи се за своју отаџбину разболи се и умро 10 марта 1916 год. на острву Виду на Крфу и тамо је сарањен у своје младости 33 г.
 Бог да му душу прости.
 Овај му спомен подиже његова супруга Петра и син Миленко.
 Седларевића гробље

 Ево овде овај спомен стоји нека чита ко ратника воли ТИЈОСАВ Ћендић из Губереваца војник I чете I батаљона резерних трупа поживи 19 г. а умре на острву Виду 16 јуна 1916 год.
 Бог да му душу прости.
 Спомен му подиже брат Бранисав и синовци.
 Порта цркве у Горачићима

 Овај споменик показује где је остало тело ВЕЛИМИРА сина М. Давидовића из Горачића који часно поживи као велики радник 30 год. а паде у ропство лагер број 1324 Браум Наум у аустроугарској болници који умрије 15 августа 1916 год. од туберкулозе на плућима у ропству.
 Бог да му душу прости.
 Овај му жалосни споменик подиже његова маћа Босиљка и сестра Аница и Милица.
 Черговиште

 Овај спомен показује где је остало тело ЗДРАВКА сина Живојина и Крстине Јањића из Горачића војник 4 чете I батаљон грађ. пук ступио у Европски рат од 1912 год. па до 1916 год. Храбро борећи се за своју отаџбину погибе на положају Ветеркопу 6 новембра 1916 год. у своји 25 год. На истом положају сарањен.
 Слава му.
 Бог да му душу прости.
 Овај му споменик подигоше ожалошћени родитељи и брат Драгутин и син Милинко.
 Зимоњића гробље

 Приђи ближе мили роде те прочитај овај тужни споменик кои показује име краброга војника РАДОША Главоњу из Горачића који часно поживи 38 г. бивши коморџија 10 пука у рату против Турака 1912. (...) и после ослобођен од војне службе и ту мирно живио код своје куће и после великих мука и несрећа наиђе аустријска војска у Чачку те заробе њега 20 октобра 1915 г. Отеран у Горњу Мађарску у Нежидеру и ту умре 7 новембра 1916 г.
 (...)
 Зимоњића гробље

 Овај спомен показује дичног Срба ВУЧКА Давидовића из Горачића бивши војник II чете I баталион нишке резервне трупе који учествова у рату од 1914 до 1916 г. борећи се за своју отаџбину кои поживи 21 год. а умро у Фијери 16 децембра 1916 год. (...)
 Јаковљевића гробље

 Спомен овај ево овде стоји
 прочитајте еј другови моји
 не пожалте што ћеш стати и читати
 и видите где нам тело оста
 ДРАГИЋУ и његовом сину РАНИСАВУ Ружичићу из Горачића који погибоше у рату
 Драгић од 65 г. као заробљеник умро у Ашаху 18. децембра 1916 г.
 Ранисав од 21 год. као поднаредник II чете I батаљона X пука погибе на Конатици 7. новембра 1914 год.
 Ружичића гробље

 ТИКОМИР Филиповић војник II чете 16. пук ратовао од 1914 до 1917 г. поживи 26 г. а умре 5 марта 1917 г. у Зејтинлику код Солуна.
 Спомену га брат Ђорђе.
 ВИТОМИР војник I чете II бат. 35 пук поживи 26 г. а погибе 28 августа 1925 год.
 Бог да им душу прости.
 Спомен подиже му брат Ђорђе и супруга Рајка.
 Јаковљевића гробље

 Овде почивају земни остатци дичног Срба РАНИСАВА Зимоњића поштованог грађанина овог села Горачића бивши у рату од 1912 па до 1917 г. који часно поживи 51 г. а умро 23 маја 1917 год.
 Бог да му душу прости.
 Овај му спомен подиже син Јездимир у 1935 г.
 Зимоњића гробље

 Ево овде овај спомен стои нека чита ко ратника воли нека види ђе ми тело оста па нек рече душа мује проста ЖИВКО Филиповић војник Дивизијске коморе ратовао од 1914 г. поживи 54 г[одине] а умре у Пољској 18 јуна 1917 год.
 Овај спомен подиже син Ђорђе и супруга Роса.
 Јаковљевића гробље

 Спомен овај ево овде стои
 нека чита ко ратника воли
 нека види где му тело оста
 па нек рекне душа му је проста
 СТАНИМИРУ М. Кнежевићу из Горачића војнику 2 чете I бат. 11. пука као крабар ратник јуначки борећи се са непријатељем прешао је солунски вронт живи 23 г. разболи се и умре у селу Драгоманцима 29 августа 1917 год.
 Бог да му душу прости.
 Овај му спомен подиже његова мајка Миља и браћа Будимир и Радивое.
 Горње Кнежевића/Страњанчевића гробље

 КОСТА Главоњић из Горачића рођен 5 јуна 1884 год. војник 1 чета 2 батаљ. 10 пука 2 позива као заробљеник умро 16-1-1918 г. у Улми.
 (...)
 Зимоњића гробље

 Овај белег показује дична Србина и жртву велике Југославије СТАНИМИРА Царевића из Горачића који као војник I позива несрећним случајем паде у ропство наших непријатеља (...) Немаца Бугара Аустријанаца (...)
 Умре у Ечкере-у у Малој Азији у 35 години старости. Тамо је сарањен.
 (...)
 Сјеничића гробље

 Пред овим ладним спомеником почива тело дичног Срба МИЛАДИНА Стевановића из Горачића бив. обвезник III позива који је учествовао у све ратове који часно поживи 44 год. а умро 15 октомбра 1918 год.
 (...)
 Черговиште

 Ево гроба неизбежна двора где се одмара тело од умора дичног Срба ОБРАДА Бискуповића поштованог грађанина овог села Горачића кои часно поживи 42 год. а престави се у вечност 1 августа 1919 год. кои учествово у свим ратовима од 1912 г. па до 1918 год. кои је у ратовима добио чин наредника као болесан са солунског фронта дошо од које је болести умро.
 Овај му надгробни спомен подиже његов син Марко и његове кћери Цвета Јулка Љубинка и Олга и веле Бог да му душу прости.
 Јаковљевића гробље

 Овде почива тело покој. РАЈКА Петковића из Горачића каплара 2 чете I батаљ. 10 пука 1 позив и он ратова од 1912 год. па до 1918 г. Поживи 44 г. а умре 1922 г.
 Спомен му подигоше наследни синовац Милорад и сна Радмила.
 Петковића гробље

 Ево гроба неизбежна двора ђе се одмара тело од умора дична Срба РАДИВОЈА Васиљевића поштованог грађанина овог села Горачића кои часно поживи 77 год. а престави се у вечност 3 фебруара 1923 год. кои ратова са Турцима 1876 и 7 и 8 год.
 Бог да му душу прости.
 (...)
 Петковића гробље

 Приђи ближе српски роде
 те прочитај овај тужни спомен овде
 дична Срба ПАНТА Главоњића поштованог грађанина овог села Горачића кои часно поживи 70 год. а престави се у вечност 4 септембра 1923 год. и бивши војник Трнавског коњичког баталиона кои ратова са Турцима 1876 и 7 и 8 год.
 (...)
 Зимоњића гробље

 Ево гроба неизбежна двора где се одмара тело од умора ВЛАДИМИР Радосавчевић из Горачића учествово у рату и рањен на буг[арској] граници 1913 год. кои часно поживи 36 г. после дужег боловања умре 1924 г.
 Бог да му душу прости.
 (...)
 Черговиште

 Овде почива раб божи ВАСИЛИЈЕ Стојановић из Горачића бивши војник у сталном кадру понтоњер 3 год. и ратног времена поднаредник 1876 и 7 и 8 год. кои часно поживи 57 год. а умрије 3 априла 19[24].
 (...)
 Черговиште

 Ево гроба неизбежна двора где се одмара тело од умора ЈЕРОТИЈА Стевановића из Горачића који часно поживи 80 год. а ратово са турцима 1876 и 7 и 8 год. а умро 18 вебруара 1927 год.
 Бог да му душу прости.
 Овај му спомен подиже његов зет Радомир и ћерка Ката Милићевић.
 Черговиште

 У овом гробу жалосном двору почивају земни остатци покој. МИЛОША Петковића из Горачића који часно поживи 38 год. а учествовао у рату од 1912 до 1915 год. кои је тешко рањен на свом имању од зликоваца и умро 30 јануара 1928 г.
 Бог да му душу прости.
 (...)
 Петковића гробље

 Овде почива тело пок. ЈАНИЋИЈА Радосављевића из Горачића кои као часан и поштен грађанин и ратник старог турског рата 1876 и 1877 г. живи свог живота 92 г. и умро 1928 год. 3 јуна.
 Бог да му душу прости.
 Овај спомен подиже му сна Катарина и његов благодарни унук Рајко.
 Горње Кнежевића/Страњанчевића гробље

 Овде је сарањено тело пок. РАЈКО син Радомира и Милице Седларевић из Горачића кои часно и поштено поживи 30 г, и учествово у рату од 1914 до 1918 г. а умре 8 децембра 1929 г.
 Бог да му душу прости.
 (...)
 Седларевића гробље

 Овде почива тело ВИТОМИРА Главоњића из Горачића поживи часно 72 г. а као наредник последње одбране и ратово је од 1912-1918 г. а умро је 10 јануара 1933 г.
 Бог да му душу прости.
 Спомен подижу синови Драгутин Добросав и унуци.
 Зимоњића гробље

 РАДОМИР Л. Петковић из Горачића а часно поживи 52 г. као обвезник војни у оба рата издржао је а умре 15 августа 1933 г.
 (...)
 Суруџића гробље

 У овом мрачном гробу лежи тело поштованог грађанина ВИДОСАВА Јаковљевића из Горачића кои као одличан грађанин и економ у реду првих домаћина у срцу му беше љубав и имовина и биоје учесник у све ратове а поживи часно и поштено 68 г. па тек ми старос[т] у напредак пође конац смрти и судбина дође моје тело сарањено овде 27 јануара 1934 год.
 Овај му споменик подигоше његов син Богољуб унук Милутин сна Вукосава и веле Бог да му душу прости.
 Јаковљевића гробље

 Овде је сахрањено тело ИКОДИНА Јањића уваженог грађанина Горачића и доброг економа који поживи међу првим људима 66 год. а остави своје успомене, а ратова од 1912 па до 1915 год. а умрое 3 јануара 1935 год.
 Бог да му душу опрости.
 Овај му спомен подиже његов син Ранко и сна Ђурђија и унуци Јоксим Гвозден и Радиша 1935 г.
 Зимоњића гробље

 СВЕТИСЛАВ Петковић поживи 21 год. умро као војник у Загребу 6-VI-1935 г. и тамо је сарањен.
 Спомен подижу: отац Јездимир, мајка Живана са децом.
 РАДИВОЈЕ Петковић поживе 18 год. Умро као војник 1916 г.
 Спомен подижу брат Јездимир синовци Вељо и Живко.
 Петковића гробље

 Овде је сарањено тело ВИТОМИРА Јоровића уваженог грађанина и доброг радника из овог села Горачића кои је часно и поштено поживи 52 год. кои је учествово у европском рату од 1912 па све до 1918 год. а умрије 15. фебруара 1936 год.
 Бог да му душу прости.
 Спомен му сподигоше његови синови Милан Миљојко и супруга му Даница.
 Јаковљевића гробље

 ЖИВОЈИН А. Јањић из Горачића као угледан домаћин и добар радник ратник поживи 76 г. а умре 22 августа 1937 год.
 Бог да му душу прости у вечном дому.
 Овај спомен подиже му син Драгутин и унуци Радојле Марко и Здравко.
 Зимоњића гробље

 Овде почива тело РАДИВОЈА Поповића из Горачића кои поживи 55 год. а бивши у рату од 1912 до 1918 г. а умро 10 септембра 1937 год.
 Бог да му душу прости.
 Спомен подиго његов синовац Никола 1938 год.
 Сјеничића гробље

 МИЈАТ Плазинић из Горачића ратник од 1912 до 1918 год. одборник и добар економ за пример пож. 60 год. а умро 11 фебр. 1938 г.
 Бог да му душу прости.
 (...)
 Сјеничића гробље

 Ево гроба ево мога двора где се одмара тело од умора дична Срба УРОША Стевановића из Горачића доброг борца у свима ратовима од 1912 г. до 1918 г. као поднареник 3 чете 2 бат. X пеш. пука бранећи своју отаџбину прешао је солунски фронт и одликоват краљевим орденом. Поживи часно 66 г. а умро 14 јуна 1938 г.
 Бог да му душу прости.
 Сјеничића гробље

 МИЛОЈКО Јоловић из Горачића поживи 50 год. а умре 1 јуна 1939 год. Бијо је добар радник ратник од 1912 до 1918 год.
 Бог да му душу прости.
 (...)
 Седларевића гробље

 Овде је сарањен ЉУБОМИР Јеринић уважени домаћин из Горачића кои часно поживи међу првим људима 76 год. Ратово је од 1912-1918 г. а умре 2 априла 1940 год.
 (...)
 Петковића гробље

 ДРАГУТИН ГЛАВОЊИЋ (1911-?) учествово у рату заробљеништву и Црвеној армији.
 Спомен подиже унук Синиша сна Олга и унучад.
 Зимоњића гробље

 СТЕВАН Радосавчевић из Горачића поживи 18 год. а као војник народноослободилачког покрета стрељан је од Немаца у Ваљеву 1941 г.
 И Бог да му душу прости.
 Черговиште

 ДАВИДОВИЋ ДАВИД син покој. Драгомира и Станојке из Горачића погибе у народној борби 21 XI 1941 г. у своји 16 година у Гучи. Вође је сарањен.
 Јаковљевића гробље

 БОРИСАВ син Гвоздена и Гвозденије Пајовић из Горачића рођен 1918 г. а погибе 15 X 1941 г. на Краљеву као борац за слободу младос[т] дадок у најлепшем цвету мајко мила ти се мене сети ја ти падок у смртној чети баш код ратарске школе где се одржи велика борба. Изгибосмо не знам ко је први црна земља оста сва у крви. Подигните успомену моју да сам пао за слободу. Многе мајке осташе без сина миле сеје осташе без брата и овог пустог и несретног рата.
 (...)
 Јаковљевића гробље

 Милом сину МИЛАДИНУ ЧВОРОВИЋУ ученику V раз. гимназије 1926 - 1941 коме млади живот прекратише фашистичке звери.
 Родитељи Драгутин и Станојла, брат Средоје и сестре Радмила, Перса и Мира.
 Јаковљевића гробље

 АНДРИЈА Главоњић из Горачића рођен 1921 године као првоборац за ослобођење наше земље од фашистичке окупације и класног непријатеља погинуо је од стране издајника наших народа 1942 год. Његов живот био је испуњен патриотизмом и напредним идејама због чега је и живот дао борећи се за велике идеале радног човачанства.
 (...)
 Зимоњића гробље

 ДУШАН ЗИМОЊИЋ из Горачића рођ. 26 – XI 1918 год. служијо у кадру као рег[рут] поживијо (...) Мобилисан 1941 год. у Крагујевцу. (...) заробљен и инрениран у Немачку варош, [где је умро 1942. године].
 Бог да му душу прости.
 Спомен подижу ожалошћени отац Миљојко и супруга (...)
 Породично имање

 МИЛАН Поповић из Горачића ратник од 1914 -1916 год. а часно поживи 75 г. а умро 20-ог јуна 1942 год.
 Бог да му душу прости.
 (...)
 Сјеничића гробље

 МИЛОРАД Р. Главоњић из Горачића пож. 60 г. часно и поштено служећи за пример у селу учествово у рату [19] 12 до [19] 18 г. као поднаредник борац одликован а умро 24-VII-1942 г.
 Зимоњића гробље

 ТИКОМИР Новичић из Горачића учествово у рату од 1912-1918 г. на солунском фронту. Поживи 68 год. а умро 27 августа 1942 г.
 Бог да му душу прости.
 (...)
 Јаковљевића гробље

 МИЈОДРАГ Парезановић из Горачића борац за слободу поживи 20 год. а погибе 4 августа 1943 год.
 Бог даму душу прости.
 Овај спомен подигоше му отац Милосав брат и мајка Дринка.
 Черговиште

 НИКОЛА Љ. Јеринић из Горачића ратник поживи 40 год. а погибе од комуниста и подлеже везивању ланца убоди ножа и остали мука. Умре 18 авг. 1943 год.
 Бог да му душу прости.
 Спомен му подиже брат Милић синови Видоје и Миломир.
 Петковића гробље

 ЦВЕТКО Ружичић из Горачића ратово је 1914 до 1918 г. часан и поштен грађанин поживи 54 год. а умро 14 нов. 1943 г.
 Ружичића гробље

 ПЕРИША Зимоњић из Горачића уважени грађанин добар економ ратовао је од 1912-1918 год. Поживи међу првим људима 59 год. а умре 6 дец. 1943 год.
 Бог да му душу прости.
 Спомен му подижу синови Ратко и Сретен.
 Зимоњића гробље

 БОЖИДАР син Милице Ђуровић борац партизанског одреда учествово у борби против окупатора 1941 год. Поживи 22 год. а погибе у селу Дебели Јасен 20-XII-1943 год. јер није хтео бра[т]ско убилачки рат. Овде је сарањен.
 Бог да му душу прости.
 (...)
 Седларевића гробље

 МИКАИЛО Јањић уважени грађанин и добар економ из Горачића поживи часно међу првим људима ратово је од 1912 до 1918 год. Поживи 60 год. а умре 3 апр. 1944 год.
 Бог да му душу прости
 Спомен му подижу синови Иван и Драгић и супруга Милица.
 Зимоњића гробље

 Овде вене прелијепо цвеће
 које више уцветати неће
 ЉУБИША син Косте и Милице Зечевића из Живице. Ја поживех 21 лето па ме стиже та судбина клета те ме скиде са овога света. Погибе у борби на Копаонику 7 авг. 1944 г.
 Бог да му душу прости.
 Суруџића гробље

 Овде почива тело часног и поштеног грађанина пок. ДРАГУТИНА Плазинића из Горачића који часно и поштео поживи 36 год. а погибе 8-IX-1944 г.
 Смрт покоси
 моју младос красну
 узе сестрама брата
 од заклетве деци храниоца
 супрузи браниоца.
 Кад се сетите мене
 пољубите ове хладне стене.
 Драгутине прими овај спомен који ти сподижу у [знак] поштовања ожалошћени родитељи Милан и Станика браћа Добрица и Бошко супруга Дивна и синови Крстомир и Славољуб 1945 г.
 Черговиште

 МИЛОВАН Бодић из Горачића ратово од 1912-1918 г. Поживи часно 74 г. Умре 24 дец. 1944 год.
 Петковића гробље

 ЗИМОЊИЋ РАДЕНКО
 1914-1945
 Дао живот за краља и отаџбину.
 Погибе од комуниста.
 Захвална родбина
 Зимоњића гробље

 РИСИМ син Цветка и Цмиљке Ружичића
 еј немила смрти моја одма ли ми дође ја се нигде не одмориг и погибе као четник у Вичи 1945 год. поживи 22 г.
 (...)
 Ружичића гробље

 ВИТОМИР Ћендић из Губереваца поживи часно 33 г[одине] а као наредник у рату погибе од Немаца у (...) 1945 г. у Срему 17 I 1945 г.
 Спомен му подижу браћа Десимир Миломир мајка Миљка и жена Радмила.
 Порта цркве у Горачићима

 У овом гробу п[очива] тело ДРАГОМИРА Давидовића из Горачића добар радник добар мајстор и поштен грађанин учествово у рату 1914 до 1918 године а поживи 55 година и умро 15 марта 1945 године. (...)
 Јаковљевића гробље

 ЖИВОЈИН Поповић из Горачића поживи 20 г. а погибе 23 априла 1945 г. борећи се против Немаца на положају Босанска Крупа и овде је сарањен.
 Бог да му душу прости.
 Спомен му сподижу отац Марко, мајка Радојка и браћа Драгиша и Мијаило.
 Сјеничића гробље

 РАДОЈКО син Миленка и Станице Вукајловић из Губереваца поживи 21 г[одину] као : војник 2 чете 2 батаљона 5 бригаде погибе у Дубрави 1 маја 1945 г.
 Бог да му душу прости.
 Спомен му подижу ожалошћени родитељи и браћа Драган Миљојко и Исаило и жена Љубинка.
 Порта цркве у Горачићима

 МИЛОЈКО Зимоњић из Горачића уважени грађанин добар економ ратово је од 1914-1918 год. Поживи међу првим људима 56 г. а умре 6 новембра 1949 г.
 Бог да му душу прости.
 Спомен подиже супруга Даница.
 Зимоњића гробље

 АНДРИЈА Давидовић из Горачића рођ. 25-7-1907. а умро 1950 г. као добар радник и поштен грађанин и бивши ратник заробљеник у Немачкој од 1941 до 1945 г
 (...)
 Седларевића гробље

 БУДИМИР Трашевић из Горачића ратово је од 1912-1918 г. рођен 21 X 1883 г. умре 8 јула 1950 год.
 Бог да му душу прости.
 (...)
 Зимоњића гробље

 МИРОСЛАВ син Стојка и Драгојле Веселиновић из Горачића пож. 31 год. а умро као војник 17 марта 1951 год. Бог да му душу прости.
 Спомен му сподигоше родитељи и браћа.
 Ружичића гробље

 МИЛИЋ Зимоњић из Горачића кои пож. 72 г. а умро 4 сеп. 1952 г. кои учествово у рату 1912 г. до 1918 г. као поднаредник II чете.
 Спомен подижу син Милоје сна Љубица унук Мирко унуке Даница и Вера.
 Зимоњића гробље

 ДАВИД Стевановић из Горачића часан и угледан домаћин и добар економ ратовао је од 1912-1915 год. даво је пример своим радом у селу и околини а оставио око себе многе добре успомене. Поживи међу првим људма 75 год. а умро 31-III-1953 г.
 Бог да му душу прости. 
 Спомен подижу супруга Крстина пасторак Милинко унуци Мића Драгољуб и Радоица.
 Черговиште

 РАДОМИР Г. Зимоњић из Горачића поживи 87 г. Учествово је у рату од 1912 г. до 1918 год. а умро 28 - IX 1954 год.
 Бог да му душу прости.
 Спомен му сподижу синови Миљко Радиша и Милан снаје Лепосава и Станојка унук Радојица и унуке Миљка и Мариола.
 Пред овим спомеником почива тело Станије Радове мајке.
 Зимоњића грбље

 РАДОСАВ М. Стевановић из Горачића поживи часно 63 год. а као добар радник и економ даво је пример целој околини учествово је у рату од 1914-1919 г. умро 30 XII 1954 г.
 Бог да му душу прости.
 Спомен му сподиже жена Драгиња и сама себи са синовима Светоликом и Милошем, снајом Јулом унуци Драго и Саво.
 Черговиште

 МИЛАН ПЛАЗИНИЋ
 1880-1955
 ратово 1912
 Спомен подижу унуци Крстомир Славољуб Добривоје Миљко сна Дивна и кћери у 1973 г.
 Сјеничића гробље

 РАДОШ Васиљевић из Горачића кои часно пож. 61 год. а умро 1 дец. 1955 г. Ратово од 1915 г. до 1916 г. Рањен у Приштини. Био је 3 г. у ропству у Аустрији.
 (...)
 Петковића гробље

 КНЕЖЕВИЋ БОГИЋ
 1853 - 1956
 носилац Албанске споменице
 Доње Кнежевића гробље

 АДАМ Парезановић из Горачића рођен у Бањици 1892 г. био у рату од 1912-1918 г. добар радник и економ поживи часно а умре 14 децембра 1956 год.
 Бог да му душу прости.
 Спомен подижу син Љубиша сна Ракина унуци Драган и Милован.
 Черговиште

 МИЛОСАВ Парезановић из Горачића био у рату од 1912-1915 г. часан и поштен домаћин добар економ поживи међу првим људима 90 г. а умре 1958 год.
 Бог да му душу прости.
 Спомен му подижу унук Љубиша сна Ракина и праунуци.
 Черговиште

 БОДИЋ СПАСОЈЕ
 1863-1959
 МИЉКО умро у заробљеништву
 Спомен подиже унук Милољуб
 Зимоњића гробље

 МИХАИЛО Петковић из Горачића рођ. 1893 г. ратовао од 1912 до 1918 г. а умро 1960 г.
 Петковића гробље

 ЉУБОМИР Љубо Седларевић из Горачића ратово од 1912 до 1918 г. а као добар радник и економ поживи часно 73 год. Умро 29-III-1960 год.
 Бог да му душу прости.
 (...)
 Седларевића гробље

 ГВОЗДЕН П. Главоњић земљорадник из Горачића уважени грађанин добар економ учествово у ратовима 1912-1918 год. и одликован Албанском споменицом бр. 7511 од 23-XI-1921 год. Поживи међу првим људима 74 год. а умро 19-V-1960 год.
 Бог да му душу прости.
 (...)
 Зимоњића гробље

 ВИЛИМАН Ружичић часан грађанин села Горачића добар радник и економ ратник од 1912 до [19] 18 г. Поживи 77 г. а умре 27 ХII 1960 г.
 Бог да му душу прости.
 (...)
 Ружичића гробље

 РАДОСАВ В. Јањић из Горачића као угледни грађанин и економ служијо је за пример ратово је од 1912 до 1918 г. Пож. 87 год. а престави се у вечност 6 - IX 1961 год.
 РАЈКА супр. Радосавова Јањића као добра домаћица служила је за пример часно пож (...) год. а умре (...)
 Бог да им душу прости.
 Спомен им подижу синови Тикомир Војислав Бошко и унуци Ћећо Јовић Радула Љубиша Бранко Васо и сна Емилија.
 Зимоњића гробље

 По врх ове хладне стене
 стое вечне успомене
 МИЛОРАД - Миле Марковић из Горачића као добар радник и угледан грађанин учествовао у рату од 1914 год. а рањен 1915 год. у одбрани Београда. Умро 28. марта 1964 г. у 73 г. живота.
 Бог да му душу прости.
 (...)
 Сјеничића гробље

 ИВАН Спасојевић из Горачића који часно и поштено поживи као добар радник служио је за пример селу. Ратово је од 1915 г. до 1918 г. Поживи 71 год. а престави се у вечност 14 јула 1965 год.
 Бог да му душу прости.
 Спомен сподиже жена Стојана син Видоје сна Милка унук Живорад и унука Славица.
 Зимоњића гробље

 ВУКОМАН Зечевић из Виче поживи часно и поштено 81 г. а умре 15 марта 1966 г. Учествовао у рату од 1912 до 1918 г.
 Бог да му душу прости.
 (...)
 Суруџића гробље

 МИЛОСАВ Главоњић из Горачића рођен 1877. г. а умро III маја 1966 г. пож. 89 г. кои је ратовао 1912 до 1918 г.
 Зимоњића гробље

 ИСИДОР Славковић рођен 1-III-1900 г. умро 30-IX-1966 г. као добар радник и економ кога је закачило робство Другог светског рата.
 МИРКА Славковић рођена 10-VIII-1896 г. а умрла 14-II-1959 г. као добра домаћица и радница служила је за пример у овом селу.
 Спомен им подижу синови Милош Војислав снаје Госпава и Десанка унуци Раде Радослав Веселин унука Вера.
 Сјеничића гробље

 Пред овим споменом лежи
 ВИДОСАВ Стефановић рођен 1893 г. учествово у рату 1914 до 1918 г. а умро 6. IV 1967 г.
 Спомен подигоше синови Александар, Мирослав, Марко и Бранко.
 Черговиште

 МАРКО Вукашиновић ратово од 1912 г. до 1918 г. а умро 1968 г.
 Бог да га прости.
 Спомен подиже син Милија сна Миљана унуци Раденко и Радован.
 Горње Кнежевића/Страњанчевића гробље

 Овде почива наш добар супруг отац и деда Петковић СВЕТИСЛАВ Ћећо из Горачића учесник у првом светском рату ратни војни инвалид и носилац Албанске споменице рођен 1894 г. умро 1968 г.
 Нека му је вечна слава.
 (...)
 Петковића гробље

 ВЕЛИМИР Новичић из Горачића добар радник и економ на свом имању ратник од 1912-1919 год. Учествово на солунском фронту. Поживи 73 лета па се сети и оног света. Још лако душом дише за живота спомен себи сподиже и пише нек прочита ко ратника воли. Кад умрем нека датум ставе нек ме не забораве.
 Живијо 85 год. а умро 10. XII 1968 г.
 Јаковљевића гробље

 ВИДОЈЕ ФИЛИПОВИЋ (1885 – 1970) учесник у ратовима 1912 – 1918. Носилац Албанске споменице.
 СРЕЋКО В. ФИЛИПОВИЋ р. 1910 г. а погинуо на Копаонику тамо је сарањен.
 ВОЈИН В. ФИЛИПОВИЋ народни милиционер члан К.П.Ј. р. 28 - IX - 1925 г. погинуо несретним случајем 1. VI 1949 г. Овде је сарањен.
 Јаковљевића гробље

 РАДОЈИЦА Зечевић из Живице рођ. 1896 г. добар и угледан домаћин служијо за пример у селу ратово 1916-1918 г. умро 1971.
 Бог да му душу прости.
 (...)
 Суруџића гробље

 МИЛОВАН Љубомира Јоксимовића из Горачића бив. држав[ни] економ шумар у пензији и резерв[ни] пешад. мајор рођен 1894 г. а умро 1972 г.
 Учествово у прошлим ратовима као водник командир чете и командант батаљона на вронту је се јуначки боријо јер је слободу волео радијо је неуморно снагу никад није штедео јер је рад изнад свега ценијо бијо је велики економ и произвођач.
 Спомен подижу синови и унуци.
 РАКИНА жена Милованова рођ. 1897 г. а умре 1979 г. велика радница врло бистра и напредна жена.
 Спомен подижу синови и унуци.
 Сјеничића гробље

Напомене

Извор 
 Маринковић Радован М; Зоран Маринковић, Момчило Стевановић, „Камени памћеници Горачића”, Библиотека општине Лучани - Гуча, Гуча, 2017.
Драгачевски епитафи
Горачићки епитафи